ลีเดีย ในความโชคร้ายยังมีโชคดี เผยเรื่องที่เจอกับตัว หลังติดโควิด-19
ลีเดีย ศรัณย์รัชต์ หนึ่งในผู้ติดเชื้อไวรัสโควิด-19 หลังจากที่เข้ารักษาตัวมาเกือบจะ 1 เดือนแล้ว แต่ก็ยังไม่หาย ผลตรวจออกมายังเป็นบวก แต่อีกไม่นาน ลีเดีย และ แมทธิว ดีน น่าจะได้ออกจากโรงพยาบาลซะที และล่าสุด สาวลีเดียได้โพสต์ข้อความเผยความรู้สึกว่าในเรื่องความโชคร้าย แต่ก็มีเรื่องดีๆ แอบแฝงอยู่กับเรื่องนี้ไม่น้อย โดยเจ้าตัวโพสต์ผ่านอินสตาแกรมของตัวเองว่าในความโชคร้ายนี้ที่เราติด Covid-19 ก็รู้สึกว่ายังมีความโชคดีที่ลูกๆ และคนอื่นๆ ในครอบครัว และคนรอบข้างไม่มีใครติด ไม่อยากจะคิดเลยว่าถ้าติดกันหมดแล้วมันจะวิกฤติกว่านี้ขนาดไหนวันนี้อากงส่งคลิปนี้มาแล้วยิ่งรู้สึกว่าเรายังโชคดีในอีกหลายๆ เรื่องโชคดีขนาดไหนที่ในช่วงเวลา 6 เดือน หลังคลอด เราสามารถผลิตน้ำนมได้เพียงพอให้ลูกในระยะเวลานี้ที่รักษาตัวในโรงพยาบาล เดมี่ก็ยังได้กินนมแม่ที่สต๊อกไว้ และสต๊อกยังมีเพียงพอให้เขากินได้อีกอย่างน้อย 2 เดือนโชคดีขนาดไหนที่เราตัดสินใจที่จะหยุดให้นมลูกเมื่อครบ 6 เดือน เพราะถ้ายังให้อยู่ไม่รู้ว่าไวรัสจะอยู่ในน้ำนมที่ลูกกินไหมโชคดีขนาดไหนที่ร่างกายหยุดผลิตน้ำนมได้ไม่กี่วันก่อนติดเชื้อโควิด-19 ถ้าร่างกายยังต้องใช้พลังงานในการผลิตน้ำนมในช่วงที่ร่างกายเราต้องต่อสู้กับไวรัส ก็ไม่รู้ว่าสภาพร่างกายจะทรุดไหมโชคดีขนาดไหนที่เรายังไหวตัวทันแล้วพี่แมทธิว รีบไปตรวจเชื้อ Covid-19 ว่ามีไหม ถ้าไม่ได้รีบตรวจก็คงวุ่นวายกว่านี้เยอะโชคดีขนาดไหนที่เราอยู่เมืองไทย เรายังมีโรงพยาบาล ที่มีระบบและมาตรการการรักษาผู้ติดเชื้อที่ถือว่ายังดีกว่าหลายๆ ประเทศ และบุคลากรทางการแพทย์ของเราก็เก่งและสู้เพื่อพวกเราโชคดีขนาดไหนที่หมอตรวจและพบเชื้อที่ลงปอดเร็ว ถ้าไม่เจอตั้งแต่แรกๆ แล้วมันลามปอดเยอะๆ จะเกิดอะไรขึ้นโชคดีขนาดไหนที่ตอนนี้พวกเราส่วนมากทุกคนช่วยร่วมมือกัน เพื่อลดการแพร่ระบาด ทำให้ตอนนี้โรงพยาบาลและบุคลากรทางการแพทย์ของเรายังพอรับมือไหวกับจำนวนผู้ป่วยที่มีอยู่ ถึงแม้ว่าพวกเขาจะเหนื่อยมาก แต่ก็ยังมีหวังที่จะชนะมันได้เรายังโชคดีนะ ทุกอย่างจะต้องผ่านพ้นไปด้วยดี ตอนนี้ลำบากกันทุกคน แต่การร่วมมือสู้ไปด้วยกันและการเข้าใจกัน จะทำให้เราผ่านพ้นวิกฤตินี้ไปได้ในที่สุด
ลีเดีย ศรัณย์รัชต์ เผยความรู้สึกหลังติดโควิด-19 ในความโชคร้ายแต่ยังมีความโชคดี 
ลีเดีย ติดโควิด-19,ลีเดีย ศรัณย์รัชต์,แมทธิว ติดโควิด-19,ดาราติดโควิด-19,ข่าวดารา,โควิด-19,อินสตาแกรมดารา